Παλλακανέστρο Τρεβίζο

Η Παλακανέστρο Τρεβίζο (ιταλικά: Pallacanestro Treviso) είναι ιταλικός σύλλογος καλαθοσφαίρισης με έδρα το Τρεβίζο της Ιταλίας. Ιδρύθηκε το 1954. Από το 1982, είναι γνωστή με τη διακριτική της ονομασία Μπενετόν Τρεβίζο για εμπορικούς λόγους.sport-fm.gr ΑΕΚ- Μπενετόν Τρεβίζο 69-66 (1998)

Ο σύλλογος ιδρύθηκε το 1954 και αγοράστηκε από τον Όμιλο Benetton το 1982, αν και διατήρησε το «Ασοτσατσιόνε Παλακανέστρο Τρεβίζο» (Associazione Pallacanestro Treviso) ως νόμιμη ονομασία του. Με την οικονομική υποστήριξη της οικογένειας Μπενετόν, η ομάδα εμφανίστηκε στη δεκαετία του 1990 ως μια σημαντική δύναμη τόσο στην Ιταλία όσο και στην Ευρώπη. Ο πρώτος τίτλος του συλλόγου στο ιταλικό πρωτάθλημα ήρθε το 1992 με το θρυλικό Τόνι Κούκοτς στην ομάδα.pamesports.gr Εκτός Serie A η Μπενετόν Τρεβίζο!

Ο Κούκοτς βοήθησε την Μπενετόν να φτάσει στον τελικό της Ευρωλίγκας το 1993, ενώ παράλληλα κέρδισε τρεις συνεχόμενες φορές το Κύπελλο Ιταλίας. Η ομάδα κέρδισε το Κύπελλο Σαπόρτα το 1995, με παίκτες όπως ο Ορλάντο Γούλριτζ και ο Πέταρ Ναουμόφσκι. Η Μπενετόν πρόσθεσε και άλλο ιταλικό πρωτάθλημα στους εγχώριους τίτλους της το 1997, ενώ έκανε και πάλι την εμφάνισή της στο φάιναλ φορ της Ευρωλίγκας το 1998.sentragoal.gr 1998 - Βαρκελώνη: Η φιλότιμη προσπάθεια της ΑΕΚ Κέρδισε έναν ακόμη τίτλο στο Κύπελλο Σαπόρτα το 1999 και ένα Κύπελλο Ιταλίας το 2000.

Η Μπενετόν κέρδισε το ιταλικό πρωτάθλημα και έφτασε στο φάιναλ φορ της Ευρωλίγκας τόσο το 2002 όσο και το 2003. Κέρδισε επίσης το πέμπτο ιταλικό πρωτάθλημα το 2006. Το 2007, η ομάδα κέρδισε τον όγδοο τίτλο της στο Κύπελλο Ιταλίας. Τον Φεβρουάριο του 2011, ο Τζιλμπέρτο Μπενετόν ανακοίνωσε ότι από τον Ιούλιο του 2012, ο όμιλος Benetton θα εγκαταλείψει το επαγγελματικό μπάσκετ για να αφοσιωθεί αποκλειστικά στα τμήματα υποδομής.

Άμεση κληρονόμος της πρώτης επαγγελματικής ομάδας αποτελεί η Ουνιβέρσο Τρεβίζο Μπάσκετ, η οποία ιδρύθηκε το 2012 με την ονομασία «Τρεβίζο Μπάσκετ 2012» και ξεκίνησε από την 7η κατηγορία (Promozione) της Ιταλίας.xrimaonline.gr Αλλάζει χέρια το Τρεβίζο

 Επιτυχίες 
 Εγχώριες διοργανώσεις 
Ιταλικό Πρωτάθλημα
Πρωταθλήτρια (5): 1992, 1997, 2002, 2003, 2006
Ιταλικό Κύπελλο
Κυπελλούχος (8): 1993, 1994, 1995, 2000, 2003, 2004, 2005, 2007
Ιταλικό Σούπερ Καπ
Νικήτρια (4): 1997, 2001, 2002, 2006

 Ευρωπαϊκές διοργανώσεις 
Ευρωλίγκα
Φιναλίστ (2): 1993, 2003
Κύπελλο Σαπόρτα
Νικήτρια (2): 1995, 1999

Διεθνή τουρνουά
Τουρνουά Βελιγραδίου
3η θέση: 1997 ΜΕ ΑΣΧΗΜΗ εμφάνιση και ήττα από την Μπενετόν Τρεβίζο (71-59) -  TaNea.Gr

 Χορηγίες 
Ακολουθούν οι κύριοι χορηγοί του συλλόγου από το 1979 έως σήμερα:legabasket.it  Liberti Treviso - Stagione 1980/1981
 Liberti (1979–1981)
 Benetton (1982–σήμερα)

 Παραπομπές 

 Εξωτερικοί σύνδεσμοι 


Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1954
Κατηγορία:Σύλλογοι της Ευρωλίγκα ανδρών